FMN, Banka Botërore theksojnë nevojën e bashkëpunimit mes ekonomive të botës
Drejtori i Bankës tha se rritja e çmimeve ushqimore ka ndikuar në kalimin e 44 milionë njerëzve në situatën e varfërisë
Ekonomia botërore përballoi goditjen më të madhe ekonomike, por Fondi Monetar Ndërkombëtar thotë se sistemi botëror financiar ende nuk ka dalë nga rreziku. Drejtori i FMN-së Dominik Straus Khan paralajmëroi dje që vendet anëtare të mos bien në vetkënaqësi. e pabarabartë paraqet rreziqe të mëdha, me një zhvillim të ngadaltë të vendeve të përparuara dhe një zhvillim të shpejtë të vendeve në zhvillim. Pavarësisht parashikimive për një rritje prej 4,5% të ekonomisë botërore, Fondi Monetar Ndërkombëtarë thotë se rimëkëmbja nuk është shoqëruar me vende të reja pune. Zoti Straus Khan i referohet Tunizisë dhe Egjiptit- ku të dhënat tregojnë se ka rritje ekonomike por nuk ka patur mundësira për qytetarët. Presidenti i Bankës Botërore Robert Zoellik thotë se kjo situatë ndikoi në revoltat popullore, që rezultuan në një paqëndrueshmëri të madhe. Banka Botërore publikoi një raport të ri ditën e djeshme ku paraqiste ndikimin e protestave tek çmimet e ushqimeve. Zoti Zollek tha se rritja prej 36% e çmimeve të artikujve ushqimore që nga viti i kaluar, ka ndikuar në kalimin e 44 milion njerëzve në situatën e varfërisë. Ai paralajmëroi se një rritje prej 10% e çmimeve të ushqimeve do të çojë 10 milionë të tjerë në varfëri të skajshme. Këto komente vijnë teksa ministrat e financave nga e gjithë bota janë mbledhur në Uashington për takimin e përvitshëm të pranverës të Bankës Botërore dhe Fondit Monetar Ndërkombëtar. Takimet do të përqëndrohen në rimëkëmbjen ekonomike dhe hapat e nevojshëm për t’i dhënë një shtysë situatës financiare në botë.